ஜுன் 22ம் தேதி “ஆந்திரா மெஸ், என்ன தவம் செய்தேனோ, கார்கில், டிராபிக் ராமசாமி, டிக் டிக் டிக்” ஆகிய படங்கள் வெளிவந்தன. இந்தப் படங்களில் ஓரளவிற்கு அறிமுகமான படங்களாக ''டிராபிக் ராமசாமி, டிக் டிக் டிக்” ஆகிய படங்களே இருந்தன. இயக்குனர் எஸ்.ஏ.சந்திரசேகரன் அவருக்குள் இருக்கும் நடிகர் ஆசையைத் துறந்தால் அது ரசிகர்களுக்கு நலம் பயக்கும். இயக்குனராக பல அற்புதமான கருத்துக்களைக் கொண்ட படங்களைக் கொடுத்தவர் தற்போதைய 'டிரென்ட்' என்ன என்பது தெரிந்து கொண்டு 'டிராபிக் ராமசாமி'யைத் தொடாமலே இருந்திருக்கலாம்.